text: [{"text_idx": "#000001", "text": "Serye sa online trainings gipahigayon sa VSU agi\u2019g pag-andam sa pag-abli sa klase"}, {"text_idx": "#000002", "text": "Kasamtangang gipahigayon dinhi sa Visayas State University VSU ang Faculty Onboarding Training nga tuyong ma-andam ang mga magtutudlo sa pagpahigayon sa klase karon school year 2020-2021."}, {"text_idx": "#000003", "text": "Ang maong training gisugdan ganinang buntag diin gilaumang mahuman kini sa adlaw\u2019ng Miyerkules Agosto dose ning tuiga."}, {"text_idx": "#000005", "text": "Gipahigayon kini alang sa tanang magtutudlo sa VSU System lakip na ang mga component colleges diin live kining gi-broadcast sa official Workplace Page nga ."}, {"text_idx": "#000006", "text": "Nasayran nga ang maong onboarding seminar gipahigayon aron mapasabot sa mga magtutudlo ang mga pagabuhaton hilabi na kay ang VSU magpatuman na sa \u201cflexible learning\u201d. Kini usab resulta sa mga gibuhat nga mga preparasyon sa pagdumala sa klase taliwa sa gitawag nga New Normal."}, {"text_idx": "#000007", "text": "Ubos sa New Normal, gilimitahan ang face-to-face mode of instruction o pisikal nga pagklase sa tunghaan. Dugang pa, mamahimong mapahigayon ang klase pinaagi sa \u201conline learning\u201d ug asynchronous learning gamit ang mga learning materials nga ipadala sa mga estudyante aron tun-an."}, {"text_idx": "#000008", "text": "Gawas pa sa onboarding training, magpahigayon usab og regional faculty onboarding sa Agosto trese ug katorse, general student orientation sa Agosto dise siyet ug dise otso, component colleges orientation new hire\u2019s training gamit ang moodle sa agosto dise nwebe ug baynte, main campus college orientation sa Agosto baynte kwatro hangtod baynte otso ug ang ODAHRD New Hires Orientation sa Agosto trayntay uno."}, {"text_idx": "#000009", "text": "Kondisyon sa COVID-19 sa Rehiyon otso, arang-arang pa gihapon! \u2192"}, {"text_idx": "#000010", "text": "Pre-registration sa CVM sa libreng rabies vaccine, spay ug castration sa mga hayop sarado na"}, {"text_idx": "#000012", "text": "Pagpamakuna sa mga menor de edad, gipatuman na sa lungsod sa Palompon"}]